
   הפיקוח על הוראת הגיאוגרפיה

השכלה כללית בנושא מתחום "גאוגרפיה ופיתוח הסביבה"
גיאואקטואליה – סוגיות נבחרות במזרח התיכון
הגיאוגרפיה היא מקצוע העוסק במכלול התופעות והתהליכים, המתקיימים בסביבה הטבעית ובסביבה האנושית בעולם, ובחינת קשרי הגומלין ביניהם, ברמות שונות של המרחב – מהמרחב המקומי (הלוקלי) אל המרחב העולמי (הגלובלי) וחזרה למרחב המקומי.

הגאוגרפיה משלבת מידע  מתחום מדעי הטבע, ומדעי החברה (ותורמת להבנת העולם המורכב שבו אנו חיים, והידע והמיומנויות הגיאוגרפיים הינם בעלי ערך רב רלבנטי לתפקוד יעיל בעולם זה. 

מהפכת הטכנולוגיה והתקשורת, אשר הפכה את העולם ל"כפר קטן", מרחיבה את חיוניותו של מקצוע הגאוגרפיה ללומד במאה ה-21. מקצוע זה מהווה תשתית, לתחומי דעת נוספים במערכת החינוך שידע גיאוגרפי חיוני להם.  

עולם התוכן של הגיאוגרפיה מעניק לתלמידים ידע, ערכים, ומיומנויות ייחודיות למקצוע כמו שימוש מושכל במפות וכן מיומנויות גנריות כמו אוריינות עיונית, מדעית וחזותית.  המקצוע מזמן שילוב חדשנות בפדגוגיה שבאה לידי ביטוי בפדגוגיה דיגיטלית המהווה חלק בלתי נפרד בהוראה בכל שכבות הגיל ובכישורי חשיבה התורמים לפיתוח לומדים עצמאיים שיוכלו  לתפקד בתבונה וביעילות כאזרחים וכעובדים בעולם המורכב של המאה ה-21. 

הנושאים הכלולים בתחומי ההשכלה הכללית  מייצגים את הייחודיות והדינמיות של תחום הדעת ומדגישים את הלמידה המשמעותית בהוראה מעמיקה של נושאים רלבנטיים ואקטואליים בדרך חויתית למורה ולתלמיד.
נושא הלימוד: "גאואקטואליה – סוגיות נבחרות במזרח התיכון", עוסק במרחב הגאוגרפי שישראל מהווה חלק ממנו, לפיכך יש חשיבות להכיר את מאפייניו ומרכיביו.

במזרח התיכון מתחוללים תהליכים פיזיים, כלכליים, דמוגרפיים, תרבותיים ופוליטיים. תהליכים אלו ומכלול תכונות החבל יוצרים יחידה גאוגרפית המחוללים מצד אחד פריחה כלכלית ותמורות חברתיות ומצד שני מהווים גורם להתרחשותם של תהליכים גיאופוליטיים עולמיים ומקומיים, חברה מוסלמית מסורתית העוברת תהליכים איטיים של מודרניזציה, שואפת לדמוקרטיה אך מתקשה ליישמה, ובד בבד כלכלה מסורתית העוברת גם היא תהליכי מודרניזציה וגלובליזציה.

בחינת התהליכים והתמורות המתחוללים במזרח התיכון והבנת הגורמים להם היא בעלת חשיבות רבה בשל ההשלכות הישירות והעקיפות על מדינת ישראל בעבר, בהווה ולעתיד.

מטרות על:
·  הבניית תשתיות ידע  להבנת תהליכים המתרחשים בסביבתו הקרובה והרחוקה של התלמיד 
·  פיתוח כישורי חשיבה מסדר גבוה וכישורים מטה- קוגניטיביים 
·   פיתוח כישורים אורייניים לניתוח טקסטים, הצגות גרפיות וחזותיות וכד' ממקורות מידע בגרסת נייר וממקורות  ודיגיטליים
·   העמקת השימוש בכלים דיגיטליים חדשים וחדשניים להכרת המרחב הנחקר, שימוש במפות מקוונות גלובליות ומקומיות, שימוש בכלים שיתופיים 
·   טיפוח סקרנות ועניין בעין בוחנת למרחב המקומי והגלובלי
·  טיפוח אחריות אישית וחברתית, אכפתיות ומעורבות פעילה
·  חינוך לסובלנות ומתן כבוד לזולת, לאחר ולשונה
·   חינוך לערכי סביבה וקיימות, אחריות ומעורבות לקיומם של תהליכים מקיימים בסביבה הקרובה והרחוקה
גיאואקטואליה – סוגיות נבחרות במזרח התיכון  -  מטרות
הלומדים:
·   ינתחו את המורכבות, הרב-ממדיות והדינמיות שבתיחום חבל המזרח התיכון
·   יבחנו את מאפייני האוכלוסייה במזה"ת, ינתחו תהליכי שינוי דמוגרפיים ויסבירו את גורמיהם.
·   יכירו וינתחו את מאפייני כלכלת מדינות המזה"ת הנמצאות במעבר ממסורתיות למודרניות
·    ינתחו ויעריכו את השפעת הגלובליזציה על כלכלת המזה"ת.
·   יסבירו את הגורמים לתהליכים גיאופוליטיים וגיאואסטרטגיים במזה"ת.
·   ינמקו את מחויבותן של כל מדינות האזור לפיתוח בר קיימא ובחנו את יישום עקרונות אלו בחבל.
·   ילמדו את הנושא תוך שימוש מושכל בפדגוגיה דיגיטלית, במפות מקוונות ומיזוג מקורות מידע שונים
נושאי הלימוד:
*   המזרח התיכון – סוגיות לדיון בשאלה האם רב השוני על המאחד או רב המאחד על השוני?

*  האביב הערבי" – תהליכים גאופוליטיים וכלכליים 

*  עיצוב גבולותיו המדיניים – סוגיות לדיון

*  אוכלוסייה, חברה, תרבות – חברה בתהליכי שינוי ממסורתיות למודרניות או ממודרניות לפונדמנטליזם?

*  הדינמיקה של השינויים הדמוגרפיים במזרח התיכון 

*  תהליכי הגלובליזציה במרחב

* אתגרים מרחביים סביבתיים – מים, נפט ועוד
מומלץ ללמד יחידה זו באמצעות מקורות מידע עדכניים, סרטונים וסרטים תוך שימוש בפות מקווות  של המרכז למיפוי ישראל וכן: google earth, google maps, google street view

